
Qruamquam  graviditatis  extrauterinae  inprimis  abdominalis  permulta  jam  exeinpla  in 
libris  reperiantur,  casus  tamen  quidam  rarior,  qui  in  vivente  jam  diL^notus  est,  deseri- 
bendo  dignus  mihi  videtur.  Si  quidem  non  ignorem,  novi  quidquam  hoc  in  opusculo 
lectori  me  laturum  minime  esse,  graviditas  tamen  extrauterina  tam  mirabilis  est  ano- 
malia,  tantique  momenti  vel  medico  practico  vel  literario  viro  atque  et  forma  et  de- 
cursu  et  exitu  tantas  praebet  varietates,  ut  de  scribenda  dissertatione  inaugurali  cogi- 
tantem  hic  casus  ad  enarrandum  me  adduxerit. 

Priusquam  ad  rem  ipsam  accedam  non  possum,  quin  111.  Profess.  Litzmann, 
praeceptori  meo  summe  venerando  gratias  agam  maximas,  quod  non  modo  praeparatum 
describendum  cum  historia  graviditatis  mihi  concesserit,  sed  etiam  ad  libros  exquisi- 
tissimos  assequendos  liberaliter  me  adjuverit. 


Casuum  graviditatis  abdominalis,  quos  in  libris  invenio,  primus  a  Franc.  Bou- 
chard  (anno  1661),  aiius  deinde  a  Laur.  Straussio  (anno  1662)  descriptus  est.  Magna 
casuum  copia  illas  secuta  est  descriptiones,  sicut  Hecker  in  enumeratione  sua  statisti- 
ca*)  casus  jam  132  commemoret.  Quos  singulos  accuratius  perscrutari  hujus  opus<  iiii 
proposito  non  respondet. 

Graviditas  extrauterina  inprimis  abdominalis  quum  ipsius  exitus  varietates  prue- 
beat  multiplicissimas,  et  hac  de  re  et  quibusdam  aliis  nonnulla  praeraittere  mihi  liceat. 

Ceterae  categoriae  graviditatis  extrauterinae.  ut  nominem ,  graviditas  tubaria, 
interstitialis,  nec  minus  oarica,  quam  existere  tamen  adhuc  sine  dubio  demonstratum 
non  est,  dum  plerumque  jam  ante  mensem  graviditatis  tertium  ruptura  sacci  foetalis 


*)  Hecker.    Beitrage  zur  Lehre  von  der  Extrauterinechw. 

matris   vitae   finem  faciunt,  in  plurimis  graviditatis  abdominalis  casibus  non  soluiu 
foetum  fieri  maturum,  verum  etiam  matrem  omnino  sanescere  observatum  est.  Ca- 
suum  gravid,  abdominalis  ab  Hecker  collectorum,  ut  diximus  132,  76  hunc,  5G  in 
morte  matris   exitum  habuerunt,  quae  ratio  vel  conspicue  fausta  nominanda  sit. 
Sanatio  vario  modo  effici  potest: 

I.  Foetus  macerescit,  partes  ejus  molles  in  detritum  dilapsae  internam  sacci 
superficiem  ad  suppurandum  irritant,  ita  ut  cavum  sacci  foetahs  in  abscessum  quasi 
commutetur,  in  quo  nisi  ossa  foetalia  partes  durae  non  remaneant.  Haec  tarde  cura 
pure  perforatione  ex  abdomine  ehminantur  et  quidem: 

a.  per  anum,  qui  exitus  omnium  saepissime  accidit.  Casuum  ab  Hecker  comme- 
moratorum,  qui  in  sanationem  transiebant,  28  hoc  modo  sanuerunt.  A  Marsilio 
Cognato  (1.  4.  var.  obs.  cap.  9),  ab  Joh.  Langio  (1 — 2  Epist.  Medic.  39);  deinde  in 
Ploucquet  Lit.  med.  digest.,  in  Dictionnaire  de  Medic,  in  Philosoph  Transact ,  in 
„Schmidt's  Jahrbuchern^*  etc.    talia  exempla  narrantur 

Ad  foetum  hac  via  eliminandum  fere  sine  exceptione  complures  anni  opus  sunt. 
Plerumque  longiore  tempore  post  graviditatem  abdominalem  perfectam  et  quidem 
eo  serius,  ut  videtur,  quo  longius  foetus  evolutio  progressa,  initium  capit  elimi- 
natio.  Decem  enim  in  casibus,  in  quibus  eliminatio  brevi  tempore  graviditatem 
sequebatur,  foetus  mensium  modo  3 — 8  fuit,  qui  casus  etiam  et  lenius  et  ocius 
decurrentes  paucos  interdum  menses  tantum  duraverunt.  Ceteris  in  casibus  18 
ab  Hecker  collectis,  in  quibus  foetus  ad  maturitatem  perveniebat,  ante  elimina- 
tionis  ossium  initium  anni  1 — 8  praeterierunt.*)  Non  raro  tempore  interjecto 
graviditates  intrauterinae  ortae  sunt.  Casus  quidam  in  quo  ossa  foetalia  anno 
decimo  quinto  demum  post  graviditatem  et  per  anum  et  per  abscessum  in  re- 
gione  perinaeali  expulsa  sunt  atque  mater  sanuit,  in  ,,Schinidt  JahrbCichern''  vol. 
LVn.  pag.  326,  aliusque,  qui  anno  vicesimo  (juinto  post  gravid.  siinili  modo  iii 
sanationem  matris  transiit,  in  eodem  libro  vol.  LXXX.  Nr.  12  pag.  326  reperitur. 

b.  Eliminatio  per  ventris  parieteni  quoqiie  non  raro  observatur. 

Talia  exempla,  quorum  Hecker  15  collegit.  a  Thoin.  Bartolino  (de  insol.  part. 
hum.  viis.  Hafniae  1666),  ab  Albucasi  (chirurg.  1.  4.  cap.  76)  a  Marcello  Doiiato 
(Hist.  Med.  Mir.  cap.  22);  nec  minus  in  Ploucquet,  Literat.  med.  digest.  Tub.  1808 
(Tom.  H  pag.  182 — 85  Foetus  extrauterini  excretio  per  abdomen);  in  Diction.  dc 
Medic  Tom.  14,  in  Philosoph.  Transact.  vol.  XIX,  „Schmidt  Jahrb.,"  etc.  etc.  enar- 
rantur. 

Plerumque  ad  hanc  quoque  eliminationem  foetus  instituendam  complures  anni 
postulantur.    Casuum  15  ab  Hecker  collectorum  sunt  7,  in  quibus  mulieres  ante 

eliminationem  perfectam  graviditates  intrauterinas  absoluerunt.  Processiis  elimina- 
tionis  tamen  ingressus  hic  artis  auxilio  plus  minusve  adjuvari  potest. 
c.  Eliminatio  per  vaginam  rarissime  est  observata,    Ploucquet  exempla  quattuor 
ossiura  foetalium  eliminationis  per  vaginam  commemoravit.    Ab  aliis  quoque  auc- 
toribus  (Dr.  Smith,  Dr.  Praels,  Colman  etc.)  hic  exitus  descriptus  est. 

Ipsa  perforatione  ossium  foetus  in  vesieam,   ex  qua  lithotomia  removebantur, 
sanationem  eifectam  esse  dicitur.    (Sedillot.  J.  d.  Med.  I.  XIII.  p.  70) 

II.  Partes  foetus  vietae  et  durae  fiunt,  quamquam  ejus  forma  non 
valde  commutatur. 

Casuum  132  ab  Hccker  collectorum  sunt  17,  qui  hoc  modo  ad  sanationem  per- 
veniebant,*)  qua  re  hic  quoque  exitus  rarus  minime  nominari  potest.  Commutatio 
foetus  in  lithopaedion  ejusmodi  perficitur,  ut  primum  liquor  foetum  circumluens  postea- 
que  liquor  telis  ejus  imbibitus  gradatim  resorbeatur,  dum  eodem  tempore  salium  calcis 
major  quantitas  in  iis  deponatur,  quod  foetum  quasi  lapidescere  efficit.  Haec  indu- 
ratio  primum  in  sacci  foetalis  tela  observatur,  de  qua  gradatim  in  partes  telarum  foe. 
talium  superficiales  (in  cutem  telamque  cellulosam  subcutaneam)  se  propagat.  Rarissi- 
me  in  musculos  quoque  salia  calcis  deponuntur,  quod  tamen  in  lithopaedio  ab  Albosio, 
nec  minus  in  eo  a  Mtihlbeck,  Walter,  Nebel  descripto  factum  esse  videtur.  In  orga- 
nis  foetus  profundioribus  magnam  adipis  copiam  saepe  invenimus.  Viscera  non  raro 
omnino  conservata  nisi  paullo  sicciora  apparent;  aliis  tamen  in  casibus  haec  quoque 
varias  commutationes  inprimis  eam  in  adipis  massam  vel  sebaceo  vel  cetaceo  similem 
ostendunt.    Interdum  singula  organa  certe  dignosci  omnino  non  possunt. 

Utrum  tempus  graviditatis  sit  longius  an  brevius  ad  hanc  commutationem  foe. 
tus  parum  momenti  habere  videtur,  ut  exempla  docent.  Foetus  a  Mascagni,  quamquam 
quattuordecim  per  annos  in  cavo  abdominis  retentus,  multo  minus  apparuit  commuta- 
tus,  quam  lithopaedion  a  Bonisch  descriptum,  quod  sex  per  annos  modo  in  ventre  si- 
tum  erat.  Nec  minus  casus  Chestoni  ab  illo  Lacroixi  se  ditfert.  Dum  ille,  qui  52  per 
annos  in  ventre  retinebatur,  exceptis  partibus  superficialibus  sacco  adversis  omnino 
fuit  conservatus,  hic  in  massam  adipi  cadaverum  similem  commutatus  apparuit. 

Descriptiones  lithopaediorum  accuratiores  praesertim  in  libello  a  Kieser**)  nec 
non  in  opusculo  a  Schulze***)  reperimus. 

In  hoc  quoque  exitu  graviditates  intrauterinas  etiamsi  raro  accidere  posse  ob- 
servatum  est.    (cfr.  Kieser.  Steinkind  v.  Steinzell.) 


\  Hecker,  1.  c. 

)  Kieser,  Beschrbg.  des  Steinkindes  von  Leinzell. 
j  Schultze,  dissert.  inaug.    Halae  1846. 

Casuurn  sanationis  ab  Hecker  collectorum  adhuc  16  restant,  quorum  11  Lapa- 
rotomia,  3  Episiotomia,  2  modo  ignoto  sanati  sunt*). 

Exitus  lethalis,  cujus  exempla  56,  ut  diximus,  ab  Hecker  collecta  sunt,  in  ca- 
sibus  18  marasmo,  in  12  peritonitide,  in  7  ruptura  sacci  haemorrhagiaque,  in  2  ileo, 
in  1  hydrope,  in  12  operationibus  effectus  est*). 

In  casibus,  quibus  organismus  graviditatem  abdominalem  consequentia  susti- 
nere  non  potuit,  sed  aut  inter  eliminationis  processum,  aut  jam  antea  consumptione 
virium  e  vita  decessit,  casus,  quem  infra  enarrare  rnihi  proposui,  quoque  numerandus 
est.  Plurimis  in  graviditatibus  abdominalibus  foeturn  maturitatem  exsequi  invenimus ; 
ipsum  foetum  supermaturum  in  sacco  foetali  anomali  facilius  quam  in  utero  oriri 
videtur.  Sunt  enim  observationes,  quibus  hi  c  statuere  cogimur,  In  casu  a  Grossj 
(Gazetta  medica  di  Milano  1845.  —  Gazette  medical  1846,  pag.  50),  foetus  motiones 
23  per  menses  a  gravida  sentitae  sunt.  Praeterea  haec  res,  ut  in  lithopaediis  inter- 
dum  dentes  perfucti  in  maxillis  reperiantur,  alio  modo  explicari  non  potest. 

Vita  foetalis  fere  sine  exeeptione  alimento  deficiente  exstinguiter.  Quo  inij^er- 
fectius  itaque  sanguinis  circulatio  inter  foetum  et  matris  partes  remansit,  eo  priore 
tempore  rnortern  foetus  evenire  opus  est.  Usque  ad  finem  graviditatis  normalem 
nutricatio  ut  supra  diximus,  sufficere  solet.  Tum  autem  contractionibus  musculorum 
abdominis  nec  minus  fortasse  iis  ipsius  sacci  foetalis  gravius  pertui'bai'i  circulationein, 
quam  in  graviditate  intrauterina  nobis  suspicandum  est.  iSuh  finein  enim  mensis  noni 
vel  initio  merisis  decimi  graviditatis  contractiones  rnusculoruin  abdominis,  ut  in  partu 
normali,  in  graviditate  extrauterina  quoque  apparere  constat.  Harurn  contractionum 
effectu  partes  foetus  firmiores  non  raro  in  molliores  inprimuntur,  quare  foetus  fonua 
comrnutatur  nec  non  inffexiones  columnae  vertebrarum,  dislocationes  ossium  craiiii, 
et  ipsae  fracturae  ossium  oriri  possunt.  Quo  loco  dolores  ad  partum  sub  finem  gra- 
viditatis  extrauterinae  quoque  apparentes  oriantur,  sententiae  adhuc  inter  se  differuut. 
Alteri  enim  uterum  alteri  saccum  foetalem  hunc  h)cum  esse  putant.  Etsi  uterus  saepe 
auctus  ejusque  parietes  crassiores  inveniuntur,  in  solo  utero  tarnen  hos  dolores  ovivi 
non  verisirnile  est.  Aucta  eniin  substantia  uteri,  quae  praeterea  nequaquam  semper 
observatur,  ad  illos  dolores  gravissimos  explieandos  non  sufficit,  etiainsi  contractiones 
in  utero  vacuo  oriri  posse  non  ignoramus,  Quamobrem  dolores  contractionibus  sacci 
foetalis  praeeipue  oriri  verisimilius  mihi  videtin";  quas  rontractiones  re  vera  adesse 
demonstratio  fibrarurn  muscularium  intra  sacci  parietes**),  nec  minus  casus  a  Zwanck 
descriptus  ***),  in  quo  placenta  sacci  contractionibus  per  vuhius  abdominis  expelle- 
batur,   rninimo  dubitare  jubet.    Graviditatis  abdominalis  causam  adhuc  omnino  igno- 


*)  Hecker,  I.  c. 

**)  Schulcze  dias.  inaug.  1846  Halae. 
*•*)  Zwanok,  Beschreibg.  de3  Bauchschnitts  h.  Orav.  abdatn.     Flambg.  1854. 

scimus.  Quum  autem  haec  anomalia  in  multiparis  multo  saepius  accidat,  quam  in 
primiparis,  ejus  quoque  orfuiii  adhaesiones  peritouaeah^s,  quas  gruviditatis  tubariae 
causam  esse  suspicantur  (Virchow  etc),  efficere  maxime  verisiTnile  est. 


H  i  s  1 0  r  i  a  g  r  a  v  i  d  i  t  a  t  i  s. 

Uxor  fabri  lignarii  Suhlen  Eddelackensis  die  29/10  1861  Kiliam  missa  est,  ut 
ab  III.  Profess,  Litzmanft  exploraretur,  Ad  illud  tempus  a  Dr.  Thorasen,  doctissimo 
viro  Eddelackensi,  tractata  ejusdem  medici  relationein  de  morbi  natura  secum  habuit, 
ex  qua  malum  graviditatem  esse  abdominalem  a  medico  existimari  sequitur, 
111.  Prof.  Litzmann  tum  examine  et  exploratione  haec  invenit: 
Aegrota  XXXV  annos  nata,  staturae  mediocris,  macer,  pallidi  visus  et  mor- 
bosi  in  infantia  se  sanam  fuisse  contendit.  Menstruatio,  quae  anno  duodevicesimo 
primum  apparuit,  ab  eo  tempore  excepto  initio  semper  erat  normalis.  Mulier  septem 
et  dimidium  per  annos  nupta  liberos  viventes  tres,  quorum  unum  ante  nuptias,  leviter 
et  secundum  naturam  peperit.  Partus  postremus  die  10/11  anni  1856  evenit.  Con- 
ceptionem  graviditatem,  de  qua  mihi  disserendum  est,  efficientem,  in  priore  raensis 
Junii  dimidio  anni  1860  accidisse  dicit,  quo  tempore  menstruatio  sex  per  hebdomades 
cessavisset.  Tum  revertentes  menses  quattuor  hebdoraades  continenter  perdurabant, 
atque  hebdomade  secunda  doloribus  iis  ad  partum  similibus  conjunctae  erant.  Qui 
dolores  gravidam  lectum  appetere  coegerunt  atque  et  in  surrigendo  e  lectulo  et  in 
omni  corporis  contentione  rediere.  Postea  etiam  dolores  haemorrhagiaeque  e  vagina 
omni  labore  graviore  provocatae  sunt,  quae  symptomata  usque  ad  raediam  gravidi- 
tatem  suppositam  in  quiescendo  evanuerunt.  Praeterea  circumferentiam  ventris  inpri- 
mis  in  latere  sinistro  gradatim  crescere,  raammasque  turaere  observatum  est.  Dolores 
vomitu  saepe  fuerunt  conjuncti.  De  raolestiis  levibus  in  excernendo  urinani  faecesque, 
de  crebra  urinae  cupiditate,  numquam  tamen  de  ischuria  questa  est  gravida.  In  rae- 
dia  graviditate  supposita  motus  foetales  initio  parvi,  postea  supra  consuetudinem  ve- 
hementes,  sed  dolores  non  etficientes  in  sinistro  ventris  latere  animadversi  sunt.  Hoc 
tempore  valetudo  revertit,  ita  ut  gravida  rebus  domesticis  operam  suam  iterura  prae- 
stare  posset.  E  mammis  minor  lactis  quantitas  effluxit.  Die  24/3  anni  1861  dolores 
perpetui,  totara  hebdoraadera  perdurantes,  inpriniis  in  foetus  motionibus  apparuerunt, 
qui  doloribus  ad  partura  non  erant  similes.  Motus  foetus  taraen  interea  gradatim 
tenuiores  facti  die  30/3  anni  1861  omnino  cessaverunt.  Doloribus  gravibus  quoque 
sublatis  ustionis  sensatio  quaedara  in  ventre,  gravi  raassarum  viridum  vomitu  conjuncta 
sola  remansit.    Haemorrhagia  e  vagina,  quae  jam  ante  foetum  mortuum  apparuerat, 

circiter  dtcem  hebdoinadcs  perduravit  et  quidem  quattuordecim  per  dies  profusa  cum 
coagulorum  atrorum,  non  tameii  pannorum  membranaceorum  emissione  conjuncta. 
Hebdomadibus  quattuor  post  ustionis  sensus  in  ventre,  qui  initio  quietem  nocturnam 
perturbaverat,  gradatim  cessavit.  Hebdomadibus  decem  post  conatus  relinquendi 
lectum  primo  a  gravida  fiunt.  Valetudo  mediocris  revertit.  Contentione  tamen  cor- 
poris  majore  recidiva  provocata  est,  quae  iterum  aegrotam  octo  per  hebdomades 
tenuit  in  lecto,  Ab  hoc  tempore  imbecilla  remansit  aegrota,  ita  ut  laborem 
ne  faciliorem  quidem  conficere  posset.  Dolores  tamen  in  ventre  non  adfue- 
runt.  Circumferentia  ventris  post  foetum  mortuum  diminuta  nunc  nec  crescit  nec 
decrescit.  Menstruatio  reversa  non  est.  Mammae  longiore  tempore  post  foetum  mor- 
tuum  gradatim  detumescere  coeperunt.  Nec  defaecationis  nec  urinae  difficultates  ad- 
sunt. 

Exploratione  ventris  id,  quod  gravidae  mense  octavo  graviditatis  ostendere 
solent  invenitur.  Foetus  in  sacco  justo  modo  ovato,  in  medio  alvo  jacente  conclusus 
est,  qui  eundem  sensura,  quem  uterus  elasticus^  nec  non  in  spatiis  parvis  fluctuationis 
sensum  digitis  explorantibus  praebet.  Partes  foetus  nec  valde  distinctae  nec  magnae 
sentiuntur;  axis  foetus  longitudinalis  in  prima  diagonali,  ut  vocatur,  sita  esse  videtur. 
Lateri  dextro  sacci  foetalis  adjacens  corpus  carneum  pyriforme  animadvertitur,  quod 
supra  symphysin  ossium  pubis  latitudine  circiter  volae  manus  prorainet.  Portio  vagi- 
nalis  brevis,  alta,  omnino  ad  partem  dextram  anteriorem  dislocata,  labia  ejus  crassiora 
sed  pari  longitudine,  orifieium  uteri  fere  rotundum  invenitur.  In  pelvis  introitum 
prominens  caput  foetus  juxta  portionem  cervicalem  per  fornicem  vaginae  digito  sen- 
titur.  Portio  vaginalis  in  saccum  foetalera  continuo  transire  videtur.  Pressu  tamen 
externo  ad  corpus  carneum,  quod  supra  commemoravimus,  cum  interna  investigatione 
conjuncto  hoc  corpus  esse  uterum  cognoscitur,  qui  et  sursum  et  deorsum,  etiamsi 
parva  latitudine  ante  saccum  dislocari  potest.  Specillura  longitudine  h"  9'"  ad  uteri 
directionem  sine  impedimento  induci  potest,  acumen  tamen  specilli  cerei  non  nisi 
indistincte  in  abdoraine  digito  sentitur.  Nisi  pituitae  lacteae  parva  quantitas  specillo 
nihil  adhaeret. 

Initio  hujus  anni  quum  de  casus  decursu  quidquam  audiendi  cupidi  essemus, 
ab  111.  Dr.  Thomsen  nobis  orantibus  hoc  nuntium  datura  est:  „Ab  illo  tempore  ae- 
grota  parvis  negotiis  suis  doraesticis  praefuit.  Menses  reversae  in  iisdem  intervallis, 
ut  in  sanis,  sed  sempei-  profusae  atque  octo  perdies  perdurantes  apparuerunt.  Ventris 
circumferentia  gradatira  decrevit.  Aegrota  quuin  mense  octobris  anni  1866  menstrua- 
atione  gravissirae  atfecta  esset,  die  5/11  1866  doloribus  acerbissimis  in  abdomine 
lectum  appetere  coacta  est,  quem  ab  eo  teinpore  non  reliquit.  Menstruatio  ab  illo 
tempore  non  revertit.  Nec  auxilio  medici  nec  omnino  medicamentis  usa  est  aegrota". 

De  exploratione  die  22/1  anni  1867  instituta  nobis  haec  a  medico  relata  sunt: 

,,Ab  initio  anni  1867  diarrhois  pituitariis,  quarum  10 — 12  per  diein  apparebant. 
aegrota  laboravit,  quo  inalo  i|uaTnqi]ain  appetentia  ciborum  nori  det-rat,  horribili  modo 
emacescuit.  Exploratione  externa  tumor  durus,  in  locis  quibusdam  tuberosus,  mag- 
nitudine  oapitis  infantis  menses  tres  nati  in  ventre  cognoscitur.  Hoc  tumore  fere  im- 
mobili  latus  sinistrum  abdominis,  dextrum  intestinis  occupatur. 

Exploratione  interna  totum  pelvis  introitum  massa  dura,  immobili  expletum 
esse  animadvertitur.  In  latere  dextro  cavi  pelvis  ad  rainum  horizontalein  ossis  pubis 
pressa,  quasi  incarcerata,  portio  vaginalis  sentitur,  quae  multo  minor,  quam  in  sanis, 
fere  rudimentaris,  ut  ita  dicam,  apparet.  Os  uteri  clausum  ejusque  labia  atrophica 
inveniuntur.  —  Hyperaesthesiae  diarrhois  efFectae  caussa  exploratio  per  rectum  omit- 
tenda  fuit". 

Die  primo  mensis  februarii  anni  1867  aegrota  e  vita  decessit. 


N  e  (•  r  0  p  s  i  a  . 

Tegumentis  abdominis  dissectls  tumor  formae  ovoideae,  qui  utero  gravido 
erat  similis,  medico  secanti  (Dr.  Thomsen)  se  ostendit.  Huic  tumori  multis  adhaesi- 
onibus  cum  partibus  vicinis  firinissime  tamen  cum  omento  conjuncto  in  dextra  parte 
anteriore  uterus  non  gravidus  adjacuit,  qui  ut  jam  in  gravida  vivente,  ad  ramum 
horizontalem  ossis  pubis  dextrum  pressus,  quasi  inter  hunc  et  saccum  foetalem  incar- 
ceratus  inveniebatur. 

111.  Dr.  Thoinsen  saccum  foetalem  cum  adnexis  de  conjunctionibus  diligen- 
tissime  solvit  statimque  clinico  obstetricio  Kiliae  benigne  misit.  111.  Prof.  Litzmann 
quuin  praeparatum  recondenduin  in  annos  in  statu  primo  conservare  optaret,  praepa- 
ratio  ejus  et  accuratior  investigatio  perfici  non  potuit.  Foetus  etiam  exemptio  e  sacco 
ad  qualitatem  superficiei  sacci  internae  inprimis  placentae  sedem  explorandam  mihi 
non  licuit,  quum  dilapsio  foetus  valde  macerati  in  fragmenta  hac  manipulatione  certe 
ejEFecta  esset.  Quamobrein  de  praeparati  qualitate  nisi  infra  secutura,  quibus  ad  sup- 
plendum  oculisque  subjiciendam  effigiem  adjungere  mihi  liceat,  nihil  referre  possum. 

Sacco  foetali  circiter  est  figura  et  magnitudo  uteri  mense  sexto  orravidi.  Dia- 
meter  ejus  longitudinalis  20  C.  M.,  diamet.  transversa  (loco  latissimo)  15  C.  M.,  dis- 
tantia  externa  inter  parietem  anteriorein  et  posteriorem  9.^  C.  M.  inventa  est.  Tectus 
est  peritonaeo  modice  laevi,  in  quo  adhaesiones  permultae  in  obductione  discissae^ 
processuum  cutaneorum  vel  inajorum  vel  minorum  instar  fai  ile  cognoscuntur.  In  parte 
anteriore  inferiore  sacci  vesica  sita  est,  quae  spe^cillo  per  urethram  in  pariete  anteriore 
vaginae   discissae  facile   inventam  inducto   itidera  distinctissime   demonstrari  potest. 

A  vcsica  pauUo  ad  latus  dextrum  uterus  cernitur,  cujus  dimensioiies  auctae,  parietes- 
que  crassitudine  niajore  apparent.  Mensione  uterum  longitudine  ll^  C.  M.,  latitudine 
maxima  in  fundo  5  C.  M,,  in  corpore  3^  C.  M,  in  cervice  2^  C.  M.  esse  cognotum 
est.  Crassitudo  parietum  uteri  in  fundo  est  C.  M.,  in  corpore  1  C.  M.  Prae- 
terea  uterus  deformationem  quandam  {)ressu  ad  ramum  ossis  pubis  elfectam  ostendit. 
Cernitur  enim,  ut  pictura  demonstrat,  in  corpore  uteri  sulcus  non  profundus,  latitu- 
dine  circiter  pollicis,  qui  a  dextra  superiore  parte  ad  sinistram  inferiorem  vergit  atque 
loco,  qui  ramo  horizontali  ossis  pubis  premebatnr,  respondet.  Portionem  vaginalem 
parvam,  atrophicam,  labia  ejus  tenuia,  sed  aequalia,  os  uteri  externum  fere  rotundum 
et  paullo  apertum  reperimus.  Paries  uteri  posterior,  qui  tela  celhilosa  modo  laxa 
sacco  conjunctus  est,  digito  inter  partes  immisso  non  diificile  a  sacco  separari  potest. 
Qua  de  causa  et  totum  uterum,  etiamsi  non  multo,  vel  sursum  vel  deorsum  in  sacco 
promoveri  non  est  impeditum,  quae  res  jam  in  gravida  vivente  ab  111.  Prof.  Litzmann 
cognota  est.  Membrana  uteri  pituitaria,  quoad  per  aperturam  in  pariete  anteriore 
factam  explorari  potest,  normalis  esse  videtur.  Ab  uteri  pariete  sinistro  torus  quidam 
tenuis  in  sacci  tegumento  ad  sinistram  superiorem  partem  oblique  procurrit,  quem 
tubara  Fallop.  sinistram  esse  facile  cognoscitur.  Nec  tamen  ligamentum  uteri  latum, 
nec  ovarium  inspiciendo  palpandoque  in  hoc  latere  animadverti  potuit,  qua  re  suspi- 
candum  est,  illud  cum  sacci  pariete  plus  minusve  in  unum  confusumj  hoc  autem  pres- 
sione  perenni  vel  diminutum  esse  vel  omnino  tabuisse.  In  latere  tamen  dextro  et 
ligamentum  latum  et  ovarium  animadvertinms.  Tuba  dextra  sacco  foetali  firmius  non 
adhaeret,  sed  inter  ligamenti  lati  lamellas  ad  anteriorem  inferiorem  partem  immissa 
est.  Hoc  ex  occulto  protracta  tuba  pars  ejus  fimbriata  quoque  in  conspectum  venit. 
In  latere  dextro  sacci  deinde  et  processus  vermiformis  sacco  intime  conjunctus  et 
coecum  sacco  adhaerens  cernitur.  Nec  minus  in  superficie  sacci  superiore  atque  tota 
in  superficie  posteriore  sectus  vel  majores  vel  minores  intestini  crassi  et  tenuis  sacco 
adhaerent.  In  parte  posteriore  inferiore  sacci  foetalis  recti  quoque  sectus  major  cum 
orificio  ani  invenitur.  Digitus  recto  inductus  ossa  cranii  foetalis,  quorum  angula  mar- 
ginesque  recti  parietem  perforaverunt,  nuda  solutaque  tangit.  Utrum  perforatio  ae- 
grota  adhuc  vivente  an  mortua  sit  orta  dubium  est.  Medici  relatio  hac  de  re  me  cer- 
tiorem  non  facit;  dolores  autem  graviores  in  ano  et  recto,  qui  investigationera  harum 
partium  impcdiebant,  nec  non  foetor  gravissimus  e  praeparato  afflatus  momenta  mihi 
videntur,  quae  pcrforationem  aute  mortem  ortam  esse  suspicari  jubent. 

In  latere  sinistro  sa.  ci  foetalis  incisio  a  medico  facta,  quae  longitudinalis  se- 
cundum  totum  fere  saccum  patet,  atque  sutura  conclusa  est  animadvertitur.  Qua  in- 
cisione  reaperta  foetus  feminini  generis  maceratus  nobis  in  conspectum  venit,  cujus 
situs  e  tabula  adjuncta  non  difficile  est  cognotu. 

Partem  foetus  profundissimam  ossa  cranii  nuda,  soluta,  alia  super  alia  promota 

formant,  duiu  in  suirnno  sac(M  i^avo  nates  cum  orificio  ani  rimaque  vulvae  ccrnuntur, 
Haec  oriticia  nec  minus  orbita  altera  in  ossibus  cranii  inventa  cum  extreniitatibus 
in  Irontem  et  pauUo  in  latus  sinistrum  conversa,  dorsun)  auteni  in  aversum  paulluque 
in  dextrum  latus  conversum  videtur,  Singulae  phalanges  vel  manuum  vel  pedum 
singulaque  ossa  mctacarpi  aut  libera  et  soluta  in  sacci  cavo,  aut  conjuiictione  modo 
tenuissima  tenta  inveniuntur.  Pars  fibulae  sinistrae  inferior  telas  foetales  moUiores 
jam  perforavit,  sic  ut  libera  et  soluta  promineat.  Quibus  ex  rebus  sequitur,  raacera- 
tionem  foetus  jam  longe  processisse,  ita  ut,  si  gravida  ante  tempus  mortua  non  esset, 
brevi  tempore  dilapsio  in  detritum  perfeqta  partium  foetus  mollium,  et  postea  elimi- 
natio  sacci  contenti  ex  abdomine  nobis  fuisset  exspectanda.  Fragilitas  foetus  maxima 
quum  onmem  tactum  <  jus  firmiorem  vetet,  ut  jam  dixinms,  placenta  invcniri  non 
potuit.  Funiculus  umbilicalis  direptus  est.  Superficies  sacci  interna,  quoad  investi- 
gari  potuit,  tegumento  Jaevi,  tunicis  serosis  simili  praedita  videtur.  Foetus  superficies 
coloris  cinerei,  aspera,  in  quibusdam  locis  quasi  sabulosa  et  granosa  apparet;  cutis 
in  discindendo  duritatem  siccitateinque  corio  fere  similem  offert.  Magnitudo  ossium 
singulorum  metacar[)i  ei  foetus  maturi  sed  perparvuli  ussium  respondet. 

Exploratione  microscopica  parti^'  foetus  e  natibus  usque  ad  prolunditatem 
dimidd.  polL  exeissae  haec  cognota  sunt: 

Structura  cutis  normalis  distincte  cernitur.  In  panniculo  adiposu  praeter  cel- 
lulas  adiposas  crystalli  margarini  et  hi  quidem  maxima  copia  inveniuntur.  Profun- 
dissimo  in  strato  sectus  fibrae  musculares  animales  observantur,  quae  tamen,  ut  acido 
chromico  durae  factae,  partim  sejunctae  apparent. 

Explanatio  tabulae. 


Fig.  A. 

a)  anu3. 

b)  paries  internus  vaginae. 

c)  urethra  discissa. 

d)  vesica. 

e)  08  uteri. 

f)  cavum  uteri  pariesque  ejus  posterior. 

g)  fundus  uteri. 

h)  sulcus  impressionis  ramo  ossis  pubis  effectus. 

i)  lig.  uteri  latum  dextrum.  . 
k)  tuba  Fallop.  sinistra. 

1)  coecum. 

m)  aliae  intestini  partes. 
n)  adhaesiones  peritonaeales. 

Fig.  B. 

Apertura  in  sinistro  latere  sacci  facta. 

a)  ossa  cranii. 

b)  raanus  dextra. 

c)  antibrachium  sinistrum  cum  luanu. 

d)  crus  sinistrum,  ex  quo  fibula  prominet. 

e)  pes  sinister,  e  sacci  cavo  paullo  protractus. 

f)  pes  dexter,  vernice  caseosa  ohtectus. 

g)  crus  dextrum. 

h)  nates. 

w)  superficies  sacci  interna. 


X 

T  H  E  S  E  S. 


1,  Laryngitis  crouposa  adultoruin  nuinquam  indicat  tracheotomiam. 

II.  Paralysin  diphtheritide  etfectam  periphericam  esse  contendo. 

III.  Ulcus  syphiliticum  recens  nisi  insitione  ab  ulcere  molli,  ut  vocatur,  certe 
dignosci  non  potest. 

